Koordînasyonê Weçînayîşî yê Teberê Welatî yê Partîya Çep a Keske û Temsîlkarîya HDPyî ya Ewropa destpêkerdişê raydayîşê teberê welatî yê 27ê nîsane ra verî kampanyaya 'Deng-Oy' daye destpêkerdene. Eşkerayîya serê kampanya wina ya:
''Seba peynîya dîktatorîye û seba awankerdişê ameyoxêkê demokratîkî raye bidê. Seba 1ê gulane, Partîya Çep a Keske vana: 'Ma tîya de yê, ma do pîya bivurnê.' Ma zî teberê welatî de vanê 'Ma zî tîya de yê û ma pîya do bivurnê.' Ma bi vengêkê berzî vanê; seba Patîya Çep a Keske ma wazenê teberê welatî de xo biresnê  hezar rayan.
Seba ney raydayîşî ra verî 25ê nîsane de ma kenê xo biresnê her kesî. Seba ke kesê bînî zî raya xo bidê ti xîret bikere, telefonan bikere û bi aktîfî têbigêre. Tirkîya û teberê welatî ra tewr tay 50 merdim, dost, cîranan rê telefon bikere û înan îqna bikere. Ti cîrananê xo zîyaret bikerê û raya înan seba ameyoxê demokratîkî biwaze. Eke ti nêeşka şore zîyaretan, mektuban bişawe. Vengê xo tewrê vengê ma bikere. Ma wazenê ke ti xo biresne tewr tay 50 kesan.''
